Liisu Tamm Teie: 24.01.2025 nr 9.3-4/25/205-2

Terviseamet

liisu.tamm@terviseamet.ee Meie: 11.03.2025 nr NJ-KKJ-1/83-2

**Vastused ja selgitused Enefit Power AS**

**Eesti elektrijaama tuhaväljaku laiendamise**

**keskkonnamõju hindamise programmi**

**kohta tehtud ettepanekutele**

Enefit Power AS esitas Keskkonnaametile 27.12.2024 Eesti elektrijaama tuhaväljaku laiendamise keskkonnamõju hindamise (KMH) programmi eelnõu, millele Keskkonnaamet küsis KeHJS § 16 lg 1 kohaselt seisukohta asjaomastelt asutustelt. Teade KMH programmi avalikustamisest edastati ka võimalikku mõjualasse jäävatele kinnistute omanikele ja Eesti Keskkonnaühenduste Kojale.

KMH programmi avalik väljapanek toimus perioodil 13.01 – 03.02.2025 ning programmi avalik arutelu toimus 11.02.2025 Sinimäe põhikoolis ja Microsoft Teamsis.

Keskkonnaametile andsid tagasisidet Kliimaministeerium, Terviseamet, Maa- ja Ruumiamet, Päästeamet ja Keskkonnaagentuur. Saadetud märkused ja ettepanekud koos Keskkonnaameti omapoolsete märkustega edastas otsustaja arendajale jooksvalt avalikustamise perioodil. Avaliku arutelu järgselt edastas Keskkonnaamet seisukoha, milliste ettepanekute ja märkuste alusel tuleb KMH programmi täiendada, samuti selgitada ettepanekute ja vastuväidete arvestamist või põhjendada arvestamata jätmist vastavalt KeHJS § 17 lg-le 2.

Käesolevaga edastame vastused Terviseameti esitatud märkustele ja ettepanekutele koos selgitusega ettepanekutega arvestamise või mittearvestamise kohta. Tabelis on toodud ka teised esitatud märkused ja nendega arvestamine.

Lugupidamisega

(allkirjastatud digitaalselt)

Aleksandr Jefremov

juhatuse liige

Lisad:

1. Enefit Power AS Eesti elektrijaama tuhaväljaku laiendamise keskkonnamõju hindamise programmile esitatud ettepanekutega arvestamine ning küsimustele vastamine.